Apchièr (comuna de Prunièiras)

Apchièr o Z-Apchièr (prononciacion locala; Apchié, Achiè en nòrma mistralenca) es un vilatge de la comuna de Prunièiras qu'abriga l'ancian chastèl d'Apchièr, residéncia principala de l'anciana baroniá d'Apchèr. Apchièr es en Gavaudan e en Lengadòc, dins lo departament de Losera e la region d', ancianament de Lengadòc-Rosselhon. 

Geografia
Apchièr es al sud-oèst de Prunièiras e al nòrd-èst de Sench Èli de Z-Apchièr.

Toponimia
La prononciacion, relevada a Prunièiras e a Arfuelha, comuna d'Aubaret, es [za'tʃɔ] enquèsta Sivadon setembre 2019. La prononciacion [-ɔ], analogica de -iá, del sufixe -ièr es regulara dins la màger partida del Gevaudan.

Lo nom de l'anciana baroniá es present dins Sench Èli de Z-Apchièr e Arzenc de Z-Apchièr.

Apchièr es lo nom de mai d'un vialatge, mai que mai en Cantal. L'origina seriá lo nom latin de persona Appius ambe'l sufixe -arium ( > -ièr) Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 22

Luòcs e monuments

Personalitats ligadas ambe'l luòc
 Garin d'Apchièr, trobador del sègle XII.
 Familha d'Apchièr, familha de noblesa occitana que s'es escantida en 1836.
Veire tanben
 Siti del conselh general de Losera 

Ligams extèrnes

Nòtas

Categoria:Prunièiras
Categoria:Vilatge de Losera
Categoria:Vilatge de Gavaudan